تشي ݣيڤارا
{{مقال_مهضور|أوديو تشي كًيفارا.ogg|2020-06-06}}
{{معلومات شخص}}
[[فيشي:Che Guevara - 2do Viaje - 1953-55.png|تصغير|يسار|250px|<P ALIGN=center>تّسافيرة اللي دار تشي ݣيڤارا بلموطور فأمريكا اللاتينية</p>]]

'''إرنسطو ݣيڤارا دي لا سيرنا''' (بال[[صبليونية]]: ''Ernesto 'Che' Ernestico Guevara de la Serna'') (14 يونيو 1928 - 9 أكتوبر 1967) و اللي معروف بتشي ݣيڤارا, كان مناضل ثوري وطبيب وكاتب وسياسي [[لارجونتين|أرجونتيني]] كان معروف فلعالم حيث كان تيشجع على الثورة. ݣيڤارا كان من لقادة ديال الثورة ف [[كوبا]] على الديكتاتور فولخينسيو باتيسطا, وملًي نجحات الثورة اللي قادها [[فيديل كاسطرو]], عطاو لݣيڤارا لجنسية د كوبا وولاً وزير تما. تشي ݣيڤارا كان تيشجع الثورات فلعالم كلًُو ودار محاولات خرا بحال ف ل[[كونݣو]]{{ماواضحش}} (ولكن ماصدقاتش) و ف [[بوليڤيا]], اللي شدُّوه فيها وعدموه ف 1967, وهو كانت عندو غي 39 عام.

== الصغر ديالو ==
خلاق إرنيسطو ݣيڤارا فلمدينة د روزاريو ف [[لارجونتين|لأرجونتين]] نهار 14 يونيو 1928, وكان هو لكبير من بين 5 د الدراري (3 د لولاد و جوج بنات). لعائلة ديالو كانت من الطبقة لمتوسطة وماكان خاصًو تا شي خير.

ف 1948, دخل للكلية د الطب ف [[بوينوس آيريس]], وكان تيقرا مزيان و تيدير الرياضة بحال ال[[ريݣبي]]. فلعام اللخر ديال قرايتو (1953) سافر هو و صاحبو ألبيرطو ݣرانادو بموطور ف [[أمريكا اللاتينية]] كاملة, و تما كتاشفو الظلم لإمبريالي ولفقر وبزاف د لمشاكيل اللي خلاتهم مصدومين. من ديك الساعة, قرر تشي ݣيڤارا باللي ماغاديش يخدم طبيب و باللي أيدير أي حاجة اللي قدر باش يحبس الظلم ويكون من جيهت لمظاومين, وعليها بدا يشجع الثورات.

== تشي ݣيڤارا ولمغريب ==
ف 1959, عرض لوزير اللُول د [[لمغريب]] عبد الله ابراهيم على تشي ݣيڤارا باش يجي. وفعلا جا فغشت وزار [[سلا]] و [[الرباط]] و [[مراكش]] وتلاقا بزاف د المسؤولين. عجباتو بزاف مراكش اللي ݣلس فيها 18 ليوم.<ref>{{Cite web
|url=https://ar.le360.ma/people/83677
|title=تشي ݣيڤارا فلمغريب
|archive-url=https://web.archive.org/web/20220313002941/http://ar.le360.ma/people/83677
|archive-date=2022-03-13
|accessdate=2020-02-16
|url-status=live
}}</ref>

ف 1960, ملًي مشا ݣيڤارا ل [[مصر]], زار السفارة د لمغريب ف [[لقاهرة]] وتلاقا مع [[محمد بن عبد الكريم الخطابي]], وقاليه باللي كان "معجب بزاف بالتجربة ديالو فحرب لعصابات, و باللي جا خصيصا باش يتعلًم منو".<ref>{{Cite web
|url=https://assabah.ma/148810.html
|title=ݣيڤارا, الثائر الأرجنتيني المعجب بالخطابي
|archive-url=https://web.archive.org/web/20201027174753/https://assabah.ma/148810.html
|archive-date=2020-10-27
|accessdate=2020-02-16
|url-status=live
}}</ref>

حيث تشي ݣيڤارا هو رمز د التحرر ومحاربة الاستبداد, قررو لأولترا ديال لفرقة د لجيش لملكي يسمًيو راسهم "كورڤا تشي", نسبة لتشي ݣيڤارا, وتيهزًو ديما تصويرتو فݣاع لماتشات و لمناسبات د لفرقة ديالهم.<ref>{{Cite web
|url=https://www.elbotola.com/article/2020-01-17-11-35-217.html
|title=لكورڤا تشي و لجيش لملكي
|archive-url=https://web.archive.org/web/20201027120742/https://www.elbotola.com/article/2020-01-17-11-35-217.html
|archive-date=2020-10-27
|accessdate=2020-02-16
|url-status=live
}}</ref>

== مصادر ==
{{عيون}}{{ضبط مخازني}}{{Commons category|Che Guevara}}

[[تصنيف:تشي ݣيڤارا| ]]
[[تصنيف:سياسة]]
[[تصنيف:بيوغرافيا د رجال]]
[[تصنيف:زيادة 1928]]
[[تصنيف:وفيات 1967]]
[[تصنيف:مقالات فيها مصدر و 3000 بايت]]
إرنسطو ݣيڤارا دي لا سيرنا (بالصبليونية: Ernesto 'Che' Ernestico Guevara de la Serna) (14 يونيو 1928 - 9 أكتوبر 1967) و اللي معروف بتشي ݣيڤارا, كان مناضل ثوري وطبيب وكاتب وسياسي أرجونتيني كان معروف فلعالم حيث كان تيشجع على الثورة. ݣيڤارا كان من لقادة ديال الثورة ف كوبا على الديكتاتور فولخينسيو باتيسطا, وملًي نجحات الثورة اللي قادها فيديل كاسطرو, عطاو لݣيڤارا لجنسية د كوبا وولاً وزير تما. تشي ݣيڤارا كان تيشجع الثورات فلعالم كلًُو ودار محاولات خرا بحال ف لكونݣو (ولكن ماصدقاتش) و ف بوليڤيا, اللي شدُّوه فيها وعدموه ف 1967, وهو كانت عندو غي 39 عام.

 الصغر ديالو 
خلاق إرنيسطو ݣيڤارا فلمدينة د روزاريو ف لأرجونتين نهار 14 يونيو 1928, وكان هو لكبير من بين 5 د الدراري (3 د لولاد و جوج بنات). لعائلة ديالو كانت من الطبقة لمتوسطة وماكان خاصًو تا شي خير.

ف 1948, دخل للكلية د الطب ف بوينوس آيريس, وكان تيقرا مزيان و تيدير الرياضة بحال الريݣبي. فلعام اللخر ديال قرايتو (1953) سافر هو و صاحبو ألبيرطو ݣرانادو بموطور ف أمريكا اللاتينية كاملة, و تما كتاشفو الظلم لإمبريالي ولفقر وبزاف د لمشاكيل اللي خلاتهم مصدومين. من ديك الساعة, قرر تشي ݣيڤارا باللي ماغاديش يخدم طبيب و باللي أيدير أي حاجة اللي قدر باش يحبس الظلم ويكون من جيهت لمظاومين, وعليها بدا يشجع الثورات.

 تشي ݣيڤارا ولمغريب 
ف 1959, عرض لوزير اللُول د لمغريب عبد الله ابراهيم على تشي ݣيڤارا باش يجي. وفعلا جا فغشت وزار سلا و الرباط و مراكش وتلاقا بزاف د المسؤولين. عجباتو بزاف مراكش اللي ݣلس فيها 18 ليوم.

ف 1960, ملًي مشا ݣيڤارا ل مصر, زار السفارة د لمغريب ف لقاهرة وتلاقا مع محمد بن عبد الكريم الخطابي, وقاليه باللي كان "معجب بزاف بالتجربة ديالو فحرب لعصابات, و باللي جا خصيصا باش يتعلًم منو".

حيث تشي ݣيڤارا هو رمز د التحرر ومحاربة الاستبداد, قررو لأولترا ديال لفرقة د لجيش لملكي يسمًيو راسهم "كورڤا تشي", نسبة لتشي ݣيڤارا, وتيهزًو ديما تصويرتو فݣاع لماتشات و لمناسبات د لفرقة ديالهم.

 مصادر 

 
تصنيف:سياسة
تصنيف:بيوغرافيا د رجال
تصنيف:زيادة 1928
تصنيف:وفيات 1967
تصنيف:مقالات فيها مصدر و 3000 بايت